ช่วยสรุปเรื่อง "ข้อดีและข้อเสียของกองทุนผสม" ให้หน่อยค่ะ
ข้อดีของกองทุนผสม จัดพอร์ตผสมการลงทุนให้ เบ็ดเสร็จในกองเดียว มีการ ปรับสมดุลพอร์ต (Rebalancing) เพื่อรักษาสัดส่วนการลงทุนให้เราอัตโนมัติเป็นระยะๆ ทั้งนี้เพื่อรักษาวินัยการลงทุน โดยจะมีการขายหุ้นออกบ้างหลังจากภาวะตลาดขาขึ้น และมีการซื้อหุ้นเพิ่มบ้างในภาวะตลาดขาลง บางกองยังมีการ ปรับพอร์ตเพื่อลดความเสี่ยงหรือเพิ่มผลตอบแทนในระยะสั้น(Tactical Asset Allocation) ให้ด้วย การติดตามสถานะการลงทุนผ่านกองประเภทนี้ จะช่วยให้เราได้ “มองภาพรวม” ของทั้งพอร์ต แทนที่จะต้องมองเป็นรายกอง เพราะในการลงทุนเป็นพอร์ตนั้น จะมีบางช่วงที่หุ้นปรับตัวลงแน่นอน หากเรามองแยกกอง เราก็อาจหวั่นไหวได้ง่าย เช่นเห็นหุ้นขาดทุน -10% แต่ในความเป็นจริงเมื่อมองภาพรวมทั้งพอร์ต อาจจะขาดทุนแค่ -3% ก็ได้ ข้อเสียของกองทุนผสม เลือกสัดส่วนการลงทุนเองไม่ได้ ต้องเลือกตามนโยบายการลงทุนของแต่ละกอง ซึ่งแต่ละ บลจ. อาจมีให้เลือกไม่เกิน 2-3 แบบ มักไม่ค่อยมีสัดส่วนการลงทุนเขียนไว้ชัดเจนใน Factsheet หรือหนังสือชี้ชวน ทำให้จำเป็นต้องสอบถามกับ บลจ. หรือผู้ขายเพิ่มเติม ไม่สามารถเลือกองค์ประกอบของกองได้อิสระ เช่น ถ้าซื้อแยกกองแล้วนำมาจัดพอร์ตเอง อาจเลือกกองทุนหุ้นจากค่าย A ซึ่งเราคิดว่าเก่งกว่า และเลือกกองตราสารหนี้จากค่าย B ซึ่งเราชอบ แต่ถ้าซื้อกองผสมจะทำแบบนี้ไม่ได้ หรือในกรณีที่ต้องการกระจายการลงทุนในสินทรัพย์อื่นๆ เช่น หุ้นต่างประเทศ ตราสารหนี้ต่างประเทศ อสังหาริมทรัพย์ ทองคำ ฯลฯ อาจไม่สามารถทำได้ดั่งใจ ไม่เหมือนแยกซื้อเอง
ข้อดีของกองทุนผสม
1. จัดพอร์ตผสมการลงทุนให้เบ็ดเสร็จในกองเดียว
2. มีการปรับสมดุลพอร์ต (Rebalancing) เพื่อรักษาสัดส่วนการลงทุนเป็นระยะๆ และรักษาวินัยการลงทุน
3. บางกองปรับพอร์ตเพื่อลดความเสี่ยงหรือเพิ่มผลตอบแทนในระยะสั้น
4. ติดตามสถานะการลงทุนผ่านกองทุน ช่วยให้เมองภาพรวมของพอร์ต เพราะจะมีบางช่วงที่หุ้นปรับตัวลง
ข้อเสียของกองทุนผสม
1. เลือกสัดส่วนการลงทุนเองไม่ได้ ต้องเลือกตามนโยบายการลงทุน
2. ไม่ค่อยมีสัดส่วนการลงทุนชัดเจนใน Factsheet จำเป็นต้องสอบถามกับ บลจ.
3. ไม่สามารถเลือกองค์ประกอบได้อิสระ
4.เครื่องมือทางการเงิน,6.การบริหารสินทรัพย์,7.การจัดการการเงินส่วนบุคคล,8.การวิเคราะห์ทางการเงิน